આ મુદ્દે સુપ્રીમ કોર્ટની ગંભીરતાનો અંદાજ એ બાબતથી લગાવી શકાય કે તેણે આ શુક્રવારે જ સુનાવણી કરવાનો નિર્ણય લીધો છે. મંગળવારે ખંડપીઠ સમક્ષ વરિષ્ઠ વકીલ વિકાસસિંહ મેડિકલ કાઉન્સિલ ઓફ ઈન્ડિયા તરફથી પેરવી કરતા હતા. તેઓ પંજાબ સ્થિત ચિંતપૂર્ણિ મેડિકલ કૉલેજ અને હોસ્પિટલની એક પછી એક ખામીઓ ખંડપીઠને બતાવતા હતા. આ દરમિયાન બીજા પક્ષના વકીલે ખંડપીઠને જણાવ્યું હતું કે, ગત એકેડેમિક સત્રમાં વિકાસસિંહે આ મેડિકલ કૉલેજ તરફથી પેરવી કરી હતી અને તેની ખૂબીઓ ગણાવી હતી.